*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Μαΐου 1984

για την τέταρτη τροποποίηση της απόφασης 82/467/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή

(Τα κείμενα στη γερμανική, αγγλική και γαλλική γλώσσα είναι τα μόνα αυθεντικά)

(84/313/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία με τον κανονισμό (ΕΟΚ) αριθ. 856/84 (2), και ιδίως το άρθρο 6 παράγραφος 7,

τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 7α,

Εκτιμώντας:

ότι ο κανονισμός (ΕΟΚ) αριθ. 649/78 της Επιτροπής (4), όπως τροποποιήθηκε τελευταία με τον κανονισμό (ΕΟΚ) αριθ. 784/84 (5), προβλέπει ότι είναι δυνατόν να επιτραπεί στα κράτη μέλη να προβούν στην πώληση, σε μειωμένη τιμή, του βουτύρου δημόσιας αποθεματοποίησης ή να χορηγήσουν ενίσχυση στο βούτυρο ιδιωτικής αποθεματοποίησης προς το σκοπό της άμεσης κατανάλωσης υπό μορφή συμπυκνωμένου βουτύρου·

ότι έχει επιτραπεί σε πολλά κράτη μέλη, με την απόφαση 82/467/ΕΟΚ της Επιτροπής (6), όπως τροποποιήθηκε τελευταία με την απόφαση 83/617/ΕΟΚ (7), να πωλούν το βούτυρο υπό μορφή συμπυκνωμένου βουτύρου σε μειωμένη τιμή·

ότι η Ιρλανδία υπέβαλε επίσης αίτηση σχετικής αδείας και ότι το εν λόγω κράτος μέλος είναι σε θέση να εξασφαλίσει ότι η χρησιμοποίηση του βουτύρου είναι σύμφωνη προς τον προορισμό του · ότι η Ομοσπονδιακή Δημοκρατία της Γερμανίας ζήτησε την άδεια να προβεί στην πώληση συμπληρωματικής ποσότητας 2 000 τόνων βουτύρου προς το σκοπό της εκτελέσεως του μέτρου και ότι το κράτος μέλος αυτό μπορεί να παράσχει τις ίδιες εγγυήσεις· ότι πρέπει να δοθεί συνέχεια στις αιτήσεις αυτές και να τροποποιηθεί, ανάλογα, η απόφαση 82/467/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 82/467/ΕΟΚ αντικαθίσταται από το ακόλουθο κείμενο:

«Άρθρο 1

Τα κράτη μέλη που αναφέρονται παρακάτω μπορούν να προσφεύγουν στις διατάξεις του κανονισμού (ΕΟΚ) αριθ. 649/78 για ποσότητες μέχρι:

1.2 // // // Κράτος μέλος

// Ποσότητα // // // Γερμανία // 11 000 τόνοι // Γαλλία // 250 τόνοι // Ιρλανδία // 500 τόνοι // Ηνωμένο Βασίλειο // 750 τόνοι» // //

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ιρλανδία και στο Ηνωμένο Βασίλειο.

Βρυξέλλες, 28 Μαΐου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 90 της 1. 4. 1984, σ. 10.

(3) ΕΕ αριθ. L 169 της 18. 7. 1968, σ. 1.

(4) ΕΕ αριθ. L 86 της 1. 4. 1978, σ. 33.

(5) ΕΕ αριθ. L 85 της 28. 3. 1984, σ. 30.

(6) ΕΕ αριθ. L 211 της 20. 7. 1982, σ. 38.

(7) ΕΕ αριθ. L 350 της 13. 12. 1983, σ. 21.